Document ID: /roh_data/filtered/fineweb-2-filterrobots_roh.jsonl.gz/25435

En il territori da skis Arena Alva a Laax è in um da 53 onns sa blessà grevamain tar in accident sin pista. La Rega ha sgulà l'Ollandais en l'ospital chantunal a Cuira. La polizia tschertga perditgas.
Sco quai ch'ella communitgescha, era l'um sin la pista naira da Fuorcla da Sagogn en direcziun Fuorcla. Suenter la cruschada cun la pista blaua, è l'um crudà sur in ur ed è crudà en ina spunda taissa nua ch'el è restà cun grevas blessuras al dies.
RR novitads 12:00